കുട്ടിക്കാലം മുതല് ഞാന് താങ്കളുടെ ആരാധിക, കണ്ടുമുട്ടിയത് സ്വപ്നസമാനമായ അനുഭവം സൂപ്പര് താരത്തോട് സായ് പല്ലവി തെന്നിന്ത്യന് സിനിമയില് ഒട്ടേറെ ആരാധകരുള്ള നടിയാണ് സായ് പല്ലവി. നാഗചൈതന്യ നായകനായി എത്തിയ ലവ് സ്റ്റോറി എന്ന ചിത്രമാണ് സായ് പല്ലവിയുടേതായി ഏറ്റവുമൊടുവില് റിലീസ് ചെയ്തത്. ചിത്രത്തിന്റെ പ്രീ റിലീസ് വേദിയില് ആമിര് ഖാനെ കണ്ടുമുട്ടിയ സന്തോഷം സായ് പല്ലവി പങ്കുവയ്ക്കുന്ന വിഡിയോയാണ് ഇപ്പോള് സമൂഹമാധ്യമങ്ങളില് ശ്രദ്ധനേടുന്നത്. കുട്ടിക്കാലം മുതല് ആമിര് ഖാന്റെ ആരാധിക ആണെന്നും കണ്ടുമുട്ടിയത് സ്വപ്നസമാനമായ അനുഭവമാണെന്നുമാണ് നടി പറയുന്നത്.ആമിര് സാര്, സ്വപ്നം സത്യമായ നിമിഷമാണ് ഇതെന്ന് എനിക്ക് പറയാനാവില്ല. കാരണം ഇത്തരമൊരു നിമിഷം ഞാന് സങ്കല്പ്പിച്ചിട്ടു കൂടിയില്ല, ഇത് സാധ്യമാവുമെന്നും കരുതിയിരുന്നില്ല. താങ്കള് ലോകത്തിന്റെ മറ്റൊരു കോണിലാണെന്ന് ഞാന് സങ്കല്പ്പിച്ചു. ഇപ്പോള്, താങ്കളുടെ അടുത്ത് രണ്ടടി അകലത്തില് ഞാന് നില്ക്കുന്നു. ഇതൊരു സ്വപ്നസമാനമായ അനുഭവമാണ്. ആമിര് ഖാനോട് സായ് പല്ലവി പറഞ്ഞു.നര്ത്തകരായാണ് നാഗചൈതന്യയും സായ് പല്ലവിയും ചിത്രത്തില് വേഷമിടുന്നത്. ഏഷ്യന് സിനിമാസ്, അമിഗോസ് ക്രിയേഷന്സ്, ശ്രീ വെങ്കിടേശ്വര ക്രിയേഷന്സ് എന്നിവ സംയുക്തമായാണ് ചിത്രം നിര്മിക്കുന്നത്. ചിത്രത്തിന്റെ സംഗീതം ഒരുക്കിയിരിക്കുന്നത് എ ആര് റഹ്മാന്റെ സംഗീത സ്ഥാപനത്തിലെ വിദ്യാര്ത്ഥിയായ പവനാണ്.